钦定古今图书集成/明伦汇编/官常典/第573卷 > 高天锡
## 钦定古今图书集成/明伦汇编/官常典/第573卷 > 高天锡

按《元史高宣传》：“宣子天锡，事世祖潜邸为必阇赤，入
宿卫，甚见亲幸。中统二年，授以其父官，为鹰坊都总
管。四年，改燕京诸路奥鲁总管，迁按察副使，仍兼鹰
坊都总管。天锡语丞相孛罗，左丞张文谦曰：‘农桑者，
衣食之本，不务本则民衣食不足，教化不足兴。古之
王政莫先于此，愿留意焉’。”丞相以闻，帝悦，命立司农
司，以天锡为中都山北道巡行劝农使，兼司农丞。寻
迁司农少卿、巡行劝农使。又迁户部侍郎，进嘉议大
夫、兵部尚书。卒。后赠推忠保义功臣、太保、仪同三司、
上柱国，追封营国公，谥庄懿。子谅。